Document ID: /roh_data/filtered/fineweb-2-filterrobots_roh.jsonl.gz/43388

Per la Svizra èsi stà ina perdita da puncts nunnecessaria. En las ultimas 9 minutas dal gieu steva quai 3:1, ma la Germania ha pudì suenter. Fertant ch'il goli Lukas Flüeler n'ha betg laschà tras pucks, han ils Svizzers Lino Martschini e Yannick Herren tutgà lur penaltis.
Per finir il turnier fruntan ils Svizzers la dumengia da mezdi sin la Russia. Er lezza ha gudagnà il segund gieu, quai cunter la Slovachia cun 2:1 ed ha sco la Svizra tschintg puncts.
La Russia, il victur olimpic, ha gudagnà l'onn passà la Cuppa Germania. La Svizra ha gudagnà il turnier da quatter naziuns l'ultima giada il 2007.
RR novitads 17:00